**Νέο Επιδοτούμενο Πρόγραμμα Κατάρτισης**

**ΑΝΕΡΓΩΝ ΔΙΚΑΙΟΥΧΩΝ ΕΛΑΧΙΣΤΟΥ ΕΓΓΥΗΜΕΝΟΥ**

**ΕΙΣΟΔΗΜΑΤΟΣ (ή ΚΕΑ) ΚΑΙ ΑΣΤΕΓΩΝ**

**Διάρκεια: 80 ωρών**

**Εκπαιδευτικό Επίδομα: 400€**

****

To **Κέντρο Δια Βίου Μάθησης (ΚΔΒΜ)** του [**Ινστιτούτου της Εθνικής Συνομοσπονδίας Ατόμων με Αναπηρία & Χρόνιες Παθήσεις «ΙΝ-ΕΣΑμεΑ»**](https://www.in-esamea.gr/el/in-esamea/xairetismos-proedrou) **ως «Πάροχος Κατάρτισης»,** πρόκειται να υλοποιήσει **«Πρόγραμμα κατάρτισης 10.000 ανέργων δικαιούχων του Ελάχιστου Εγγυημένου Εισοδήματος και αστέγων και επιχορήγησης επιχειρήσεων για την απασχόλησή αυτών»** . Τα προγράμματα υλοποιούνται από την ΔΥΠΑ (Δημόσια Υπηρεσία Απασχόλησης) και χρηματοδοτούνται από πόρους του Ταμείου Ανάκαμψης και Ανθεκτικότητας και φορέας χρηματοδότησης είναι το Υπουργείο Κοινωνικής Συνοχής και Οικογένειας.

1. **Σκοπός:**

Σκοπός του έργου είναι η αναβάθμιση των δεξιοτήτων ή/και η επανακατάρτιση της ομάδας – στόχου σε τομείς υψηλής ζήτησης όπως τα επαγγέλματα γραφείου και οι πωλήσεις και στη συνέχεια η ένταξη στην απασχόληση των ωφελούμενων που ολοκλήρωσαν το πρόγραμμα ΣΕΚ και πιστοποιήθηκαν. Συγκεκριμένα, το έργο περιλαμβάνει κατάρτιση και πιστοποίηση των αποκτηθεισών γνώσεων και δεξιοτήτων η οποία ακολουθείται από πρόγραμμα δωδεκάμηνης (12) επιχορηγούμενης από τη Δ.ΥΠ.Α. απασχόλησης για την απόκτηση επαγγελματικής εμπειρίας.

1. **Αντικείμενο:**
	* **Προγράμματα θεωρητικής κατάρτισης διάρκειας 80 ωρών** με αντικείμενα κατάρτισης:
		1. **Υπάλληλος Γραφείου**
		2. **Πωλήσεις**
	* **Πιστοποίηση των γνώσεων και δεξιοτήτων** που θα αποκτηθούν στο πλαίσιο των προγραμμάτων κατάρτισης.
	* **Πρόγραμμα πλήρους απασχόλησης** με την πρόσληψη των ωφελούμενων που ολοκλήρωσαν και έλαβαν πιστοποίηση για το πρόγραμμα ΣΕΚ για δώδεκα (12) μήνες σε επιχειρήσεις του ιδιωτικού τομέα με **μισθό** **1.118€ (μικτά).**
2. **Μέθοδοι Εκπαίδευσης:**

Η θεωρητική **κατάρτιση διάρκειας 80 ωρών** θα πραγματοποιηθεί με τη μέθοδο της δια ζώσης εκπαίδευσης στις άρτια εξοπλισμένες αίθουσες διδασκαλίας και πληροφορίες του ΙΝ-ΕΣΑμεΑ ΚΔΒΜ που βρίσκεται στην Αθήνα στον Σταθμό Λαρίσης επί της οδού Εράτυρας 3.

1. **Εκπαιδευτικό Επίδομα:**

Κάθε ωφελούμενος που θα ολοκληρώσει το πρόγραμμα Συνεχιζόμενης Επαγγελματικής Κατάρτισης, πετύχει στις εξετάσεις Πιστοποίησης και προσληφθεί σε επιχορηγούμενη θέση εργασίας, δικαιούται να λάβει εκπαιδευτικό επίδομα, το οποίο **ανέρχεται έως 400€ (5€ ανά ώρα κατάρτισης μικτά).**

1. **Δικαίωμα Συμμετοχής έχουν:**

1.Εγγεγραμμένοι/ες στο Ψηφιακό Μητρώο Δ.ΥΠ.Α. δικαιούχοι του Ελάχιστου Εγγυημένου Εισοδήματος, που ανήκουν σε όλες τις κατηγορίες δικαιούχων του ΕΕΕ (ήτοι μονοπρόσωπα νοικοκυριά, πολυπρόσωπα νοικοκυριά και άστεγοι)

1. Απόφοιτοι τουλάχιστον υποχρεωτικής εκπαίδευσης, όπως αυτή ορίζεται στην σχετική νομοθεσία
2. Όσοι έχουν λάβει σχετική υπόδειξη από τον εργασιακό σύμβουλο και διαθέτουν Ψηφιακό Ατομικό Σχέδιο Δράσης.
3. Όσοι έχουν υποδειχθεί σε επιχειρήσεις από τους εργασιακούς συμβούλους της Δ.ΥΠ.Α. και έχουν προεπιλεγεί από αυτές.

Το **ΙΝ-ΕΣΑμεΑ ΚΔΒΜ** απευθύνεται τόσο σε **άνεργους χωρίς αναπηρία** όσο και σε **άνεργους με αναπηρία.**

1. **Εκδήλωση Ενδιαφέροντος Συμμετοχής:**

Για εκδήλωση ενδιαφέροντος συμμετοχής μπορείτε να συμπληρώσετε την **«Φόρμα Εκδήλωσης Ενδιαφέροντος»** και να την αποστείλετε στο email **kdbm@in-esamea.gr****.** Με την παραλαβή την εκδήλωσης ενδιαφέροντος θα επικοινωνήσει αρμόδιο άτομο μαζί σας προκειμένου να σας ενημερώσει για τις περαιτέρω διαδικασίες ένταξής σας στο επιδοτούμενο πρόγραμμα κατάρτισης.

1. **Επικοινωνία :**

Για περισσότερες πληροφορίες μπορείτε να επικοινωνήσετε με το «ΙΝ-ΕΣΑμεΑ ΚΔΒΜ», στα τηλ. 2108217749 και 2108221387, από Δευτέρα έως και Παρασκευή, ώρες 08:00-16:00.



**Ινστιτούτο Εθνικής Συνομοσπονδίας Ατόμων με Αναπηρία & Χρόνιες Παθήσεις**

**ΙΝ-ΕΣΑμεΑ ΚΔΒΜ**

Ταχ. Δ/νση: Εράτυρας 3, Σταθμός Λαρίσης (πλησίον στάση ΜΕΤΡΟ)

Τηλέφωνα: 2108217749 - 2108221387

E-mail: kdbm@in-esamea.gr